钦定古今图书集成/历象汇编/庶征典/第075卷 > 西京杂记 > 《十月闻雷》明·贝琼
## 钦定古今图书集成/历象汇编/庶征典/第075卷 > 西京杂记 > 《十月闻雷》明·贝琼

天气初寒春尚赊，坎中夜半有鸣蛙。百年宇宙腥戎
马，十月雷霆起蛰蛇。老柳黄垂霜后树，小桃红破雨
中花。三公燮理非无术，愁听空江度鬼车。

《奚囊橘柚》：轩辕游于阴浦。有物焉，龙身而人头，鼓腹
而遨游。问于常伯，伯曰：“此雷神也，有道则见，见必大
雷雨而拔木，君亟归乎？”须臾，雨大至，雷电交作，阴浦
之木尽拔。

《南史顾协传》：“协为通事舍人，大通三年，雷击大航华
表，然尽。建康县驰启协，以为非吉祥，未即呈闻。后帝
知之曰：‘雷之所击，一本罚恶龙，二彰朕之有过’。协掩
恶扬善，非曰忠公。”由是见免。

《北史齐神武本纪》：“神武自队主转为函使，尝乘驿过
建兴，云霁昼晦，雷声随之，半日乃绝，若有神应者。”
《五行记》：“司礼寺苏践言，左相温国公良嗣之长子，居
于嘉善里，与其弟崇光府录事参军践义退朝还第，
弘道观东猝遇暴雨，震雷电光来绕践言等马，回旋
甚急，雷声亦在其侧，有顷方散。其年九月，元肃言与
赵怀节谋逆，践言妻妾，并被缧绁数月，仍各解职。”及
良嗣薨，并放流荒裔。

《唐书哥舒曜传》：“李希烈陷汝州，拜曜东都汝州行营
节度使，有诏督战。曜进次颍桥，雷震军中七马毙。曜
惧，还屯襄城。希烈遣众万人，纵火攻栅，殪人于堑以
薄垒，曜苦战破之。居数月，希烈自率兵三万围曜，筑
甬道属城，矢集如雨。帝遣神策将刘德信以兵三千
援之，又诏河南都统李勉出兵相掎角。勉以希烈在”
外，许守兵少，乘虚袭之。希烈自解，乃遣部将与德信
趣许，未至，有诏切让，使班师。德信等惶惑还军，无斥
候，至扈涧，为贼设伏诡击，死者殆半，器械辎重皆亡。
《十国春秋？前蜀杨玢传》：应圣节，列山棚于得贤门，有
暴风推陨于地。又明日，雷震应圣堂，摧两柱。玢上言
曰：“陛下诞圣之日，而山摧者，非不骞不崩之义也。在
于得贤门者，示陛下所用不得贤也。应圣堂柱震摧
者，示陛下柱石非其材也。”后主殊不为意，遂至于亡。
《王宗阮传》：宗阮常经泸州赛神方山庙，会夜分，牲肠
为犬子所食，俄闻雷震声，有白衣冠人升堂莅事，獠
鬼十数辈奔走阶下，执一黄衫者责之曰：“‘若非窃祭
牲者乎’？命抶之。十五”，明旦，见犬子臀溃，宛转血肉中，
惊以为异。

《南唐陆昭符传》：“昭符初名匡符，保大中，官常州刺史。
一日坐厅事，雷雨暴至，电光如金蛇绕案，吏卒皆震
仆。匡符抚案叱之，雷电顿止。及举案帏得铁索，重数
百斤。匡符亦不变志，徐命举索贮库中。”

《宋史查道传》：“道幼沈嶷不群，罕言笑，喜就笔砚，绝意
名宦。游五台，将落发为僧，一夕，震雷破柱，道坐其下，
了无惧色。寺僧异之，咸劝以仕。端拱初，举进士高第，
解褐历官龙图阁待制，进右司郎中。”

《杨文仲传》：淳祐七年，文仲以胄试第一入太学。九年，
又以公试第一升内舍。时言路颇壅，因季冬雷震，首
帅同舍叩阍，极言时事，有曰：“天本不怒，人激之使怒。
人本不言，雷激之使言。”一时争传诵之。

《李焘传》：“焘权礼部侍郎，七月壬戌，雷震太祖庙柱，坏
䲭尾，有司旋加修缮。焘奏非所以畏天变，当应以实。
上谕大臣：焘爱朕，屡进谠言。”赐金紫。

《金史阿疏传》：“穆宗嗣节度，闻阿疏有异志，乃召阿疏
赐以鞍马，深加抚谕，隐察其意趣。阿疏归，谋益甚，乃
斥其事，复召之。阿疏不来，遂与同部毛睹禄勃菫等
起兵。穆宗自马纪岭出兵攻之，撒改自胡论岭往，略
定潺春、星显两路，攻下钝恩城。穆宗略阿茶桧水，益
募军至阿疏城。是日辰巳间，忽暴雨晦曀，雷电下阿”
疏所居，既又有大光，声如雷，坠阿疏城中。识者以为
破亡之征。

《辍耕录》：“至正庚子二月六日，浙西诸郡震霆掣电，雪
大如掌，顷刻积深尺馀，人甚惊异。”后阅李复中《青唐
杂记》云：“宋元符二年九月二十一日夜，镇洮大雷，自
初更至四鼓，凡一百三十馀雷，雪深二尺。后旬日，西羌叛，以有备无患，出师大捷。”又周密《癸辛杂识》云：“庚
寅正月二十九日癸酉，余至博陆，大雷，雪下如织，而
雷不止”，天地为之陡黑，平生所未见，据二说如此，然
杭州自去岁十二月被围，至三月兵退，岂即青唐之
谶与？

《明外史韩宜可传》：宜可坐事将刑，御谨身殿，亲鞫之。
天晴无云，忽雷火绕殿中，帝惊曰：“得无枉是人耶？”宜
可遂获免。

《名山藏》燕王还北平，传檄天下曰：“太孙即位二日，霹
雳大风雨发屋拔木。”《占书》曰：“霹雳大风雨发屋拔木
者，谗言杀正士也。”

《扬州府志》：“马士权，泰州人。善谈论，多气节，与大学士
徐有贞善。天顺初，石亨恶有贞，下之狱，谪广东参政。
虑其复起，令人伪作疏毁谤朝廷，假养病给事中李
秉彝名上之。逮秉彝讯，不承。亨等因谮有贞怨望，使
所亲马士权为之捕有贞及士权下锦衣狱，备尝恶
刑，拷掠濒死，士权终无言。会雷震承天门，上大恐，敕”
赦之，编金齿为民。有贞出狱，感其义，以女许婚其子。
及亨败，有贞赦归，遂停其婚，士权亦绝口不言。
《明外史周洪谟传》：“弘治元年四月，天寿山震雷风雹，
楼殿瓦兽多毁。洪谟力劝修省，帝深纳之。”

《曾鉴传》。“正德元年，雷震南京报恩寺塔。守备中官傅
客请修之，鉴等谏止。”

《刘崧传》：崧摄吏部尚书，雷震谨身殿，帝廷谕群臣陈
得失，崧顿首，以修德行仁对。

《夏言传》：“嘉靖十八年，言以少保尚书大学士致仕。未
几，雷震奉天殿，召言及顾鼎臣不时至。帝复诘让，令
礼部劾之。”

《杨爵传》：“周天佐，嘉靖十四年进士，授户部主事，分司
仓场。二十年夏四月，九庙灾，天佐上书。帝怒，杖六十，
下诏狱。天佐体素弱，不任楚，狱吏绝其饮食，不三日
即死，年甫三十一。比尸出狱，皦日中雷忽震，人皆失
色。”

《湖广通志》：“蔡暹知泰兴，有谋杀叔母事，无左验。时方
霁，倏雷大震，侍者股栗，暹诘之曰：‘后跪者为谁’？其人
惊顾，即伏罪。